Държавен вестник, бр. 51, 2017 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  51
ЗАДЪЛЖИТЕЛНО ТЪЛКУВАНЕ
на чл. 36, ал. 1, т. 1 във връзка с приложе­
ние № 11 към чл. 36, ал. 1, т. 1 от Наредба 
№ 12 от 2016 г. за прилагане на подмярка 
7.2. „Инвестиции в създаването, подобрява­
нето или разширяването на всички видове 
малка по мащаби инфраструктура“ от мярка 
7 „Основни услуги и обновяване на селата в 
селските райони“ от Програмата за развитие 
на селските райони за периода 2014 – 2020 г. 
(ДВ, бр. 60 от 2016 г.)
На основание чл. 80 от Административ­
нопроцесуалния кодекс във връзка с чл. 46, 
ал. 1 и чл. 51 от Закона за нормативните 
актове, като се има предвид т. 4 от Решение 
за приемане на структура на Министерския 
съвет на Република България, прието от 44-то 
Народно събрание на 4 май 2017 г., с която 
Министерството на земеделието и храните се 
преобразува в Министерство на земеделие­
то, храните и горите, и чл. 9а от Закона за 
подпомагане на земеделските производители 
министърът на земеделието, храните и горите 
дава следното задължително тълкуване на 
чл. 36, ал. 1, т. 1 във връзка с приложение 
№ 11 към чл. 36, ал. 1, т. 1 от Наредба № 12 
от 2016 г. за прилагане на подмярка 7.2. 
„Инвестиции в създаването, подобряването 
или разширяването на всички видове мал­
ка по мащаби инфраструктура“ от мярка 7 
„Основни услуги и обновяване на селата в 
селските райони“ от Програмата за развитие 
на селските райони за периода 2014 – 2020 г. 
(ДВ, бр. 60 от 2016 г.) – наричана за краткост 
„Наредба № 12 от 2016 г.“:
I. Относно критерии за подбор на проектни 
предложения с включени инвестиции за строи­
телство, реконструкция и/или рехабилитация 
на нови и съществуващи улици, тротоари и 
съоръженията и принадлежностите към тях
Критерий 1 „Изграждане и/или рекон­
струкция на инфраструктура в Северозападния 
район“. Проектът се реализира на територи­
ята на община, разположена в границите на 
Северозападния район на Р България.
Точки по критерия „Проектът се реализи­
ра на територията на община от областите 
Плевен или Ловеч“ се определят на проекти 
с включени инвестиции, които се изпълняват 
на територията на общините Белене, Гулянци, 
Долна Митрополия, Долни Дъбник, Искър, 
Кнежа, Левски, Никопол, Пордим, Червен 
бряг, Априлци, Летница, Луковит, Тетевен, 
Троян, Угърчин, Ябланица.
Точки по критерия „Проектът се реализи­
ра на територията на община от областите 
Видин, Враца или Монтана“ се определят 
на проекти с включени инвестиции, които 
се изпълняват на територията на общините 
Белоградчик, Бойница, Брегово, Грамада, 
Димово, Кула, Макреш, Ново село, Ружинци, 
Чупрене, Борован, Бяла Слатина, Козлодуй, 
Криводол, Мездра, Мизия, Оряхово, Роман, 
Хайредин, Берковица, Бойчиновци, Брусарци, 
Вълчедръм, Вършец, Георги Дамяново, Лом, 
Медковец, Чипровци, Якимово.
Критерий 2 „Изграждане и/или рекон­
струкция на инфраструктура, обслужваща 
общини с високо ниво на безработица“. Про­
ектът се реализира на територията на община 
с високо ниво на безработица (по данни на 
Агенцията по заетостта за средногодишното 
равнище на регистрираната безработица към 
края на годината, предхождаща датата на 
кандидатстване).
Точките по критерий 2 се определят в 
зависимост от средногодишното равнище 
на регистрираната безработица по общини 
към края на 2015 г. съгласно публикувания 
на електронните страници на МЗХГ и ДФЗ 
списък.
Критерий 3 „Изграждане и/или рекон­
струкция на инфраструктура, която осигурява 
директна свързаност на населено място с 
по-висок клас републикански пътища“. Чрез 
инвестициите по проекта ще се осигури ди­
ректна транспортна свързаност на населено 
място/населени места на територията на 
община от селски район с по-висок клас път.
За целите на прилагане на критерий 3: 
– „по-висок клас път“ е републикански 
или местен път съгласно чл. 3, ал. 1, 2 и 3 от 
Закона за пътищата и раздел III от Правил­
ника за прилагане на Закона за пътищата;
– „населено място“ е населено място 
съгласно чл. 18, ал. 1 от Закона за адми­
нистративно-териториалното устройство на 
Република България;
– „директна транспортна свързаност“ е тази 
свързаност, която осигурява директна връзка 
между реконструираната/рехабилитираната 
отсечка от улица и по-високия клас път;
– „отсечка“ е участък от улица или учас­
тъци от улици, които са директно свързани 
помежду си;
– „най-дълга реконструирана/рехабилити­
рана отсечка“ е отсечка с най-голяма дължина 
в едно населено място, измерена в м/км, или 
сборът от общата дължина на няколко отсечки 
в едно населено място, всяка една от които 
осигурява директна транспортна свързаност 
с по-висок клас път. 
Точки по критерия се определят в зави­
симост от броя на реконструираните/реха­
билитираните отсечки от улици и от броя 
на населените места, в които се изпълнява 
инвестицията, както следва: